section_heading: Povijest
paragraph_text: Pod vladavinom sposobnog cara Wua, Sjeverni Zhou je porazio protivnički Sjeverni Qi 577. godine, te preuzeo njegove teritorije. Ipak, Wuova smrt 578. godine je donijela propast državi jer je njegov sin, car Xuan, bio svojeglav i okrutan vladar, čije je neuobičajeno ponašanje uzrokovalo jako slabljenje države. Nakon Xuanove smrti 580. godine (tada je već bio formalno umirovljeni car (Taishang Huang), Xuaov punac Yang Jian je zgrabio vlast i 581. godine svrgnuo Xuanova sina cara Jinga, osnivajući dinastiju Sui. Yang Jian je potom dao pobiti cijeli carski klan Yuwen, uključujući i mladog cara Jinga.